
Az óvoda-iskola átmenet a hátrányos helyzetű gyermekek esetében

Kulcsfogalmak: átmenet, hátrányos helyzet, érzelmek, óvodai nevelés, iskolai nevelés
Dolgozatom fő témája az óvoda – iskola átmenet, és annak nehézségei, különös tekintettel a hátrányos helyzetű gyermekek esetében. Többen is foglalkozták már ezzel a témával közvetve, illetve közvetlenül, például Vekerdy Tamás, Zilahiné Gál Katalin, Nagy József, Labáth Ferencné.
Vizsgálatom célja megtudni, hogy a hátrányos helyzetű gyermekek számára az óvoda – iskola átmenet mennyire tér el a nem hátrányos helyzetű gyermekek intézménytípus váltásától. Az óvodapedagógusok és tanítók, valamint a szülők hogyan látják a hátrányos helyzetű gyermekek átmenetét. A szülők hogyan könnyítik meg gyermekeik számára a váltást, az átmenetet. A pedagógusok, tehát az óvodapedagógusok és a tanítók milyen segítő eljárásokat, módszereket alkalmaznak annak érdekében, hogy a hátrányos helyzetű szülők a gyermeküknek megfelelő iskolát válasszák ki, valamint a pedagógusok a gyakorlatban hogyan teszik zökkenőmentessé az óvoda – iskola közötti átmenetet. Kutatásomban azt is vizsgáltam, hogy maga az óvoda – iskola átmenet hogyan hat érzelmileg a hátrányos helyzetű gyermekekre.
A kutatásomhoz két települést választottam a lakóhelyemhez közeli települések közül. A két település Érpatak és Nagykálló. Azért esett a választás ezekre a településekre, mert Érpatak egy hátrányos helyzetű község, itt nagyobb számban élnek hátrányos helyzetű családok, Nagykálló pedig egy nem hátrányos helyzetű város. A két településen óvodákban és általános iskolákban végeztem strukturális kérdőívek segítségével adatgyűjtést.
A kutatásom során kapott eredmények kiértékelése után levonható néhány következtetés. Óvodáskor végére a gyermekek negatív érzelmei felerősödnek az óvoda – iskola átmenettel kapcsolatban, valamint a tevékenységre, teljesítményre utaló érzelmeik is. A könnyebb átmenet érdekében az óvoda, mint intézmény sokkal többet tesz, mint az iskola. A pedagógusok és a szülők sem érzik nehezebbnek a hátrányos helyzetűek iskolakezdését a nem hátrányos helyzetű gyermekekénél. A válaszok alapján elmondható, hogy az intézményekben pedagógusok által nyújtott segítség az adott két településen könnyített az óvoda – iskola átmeneten a hátrányos helyzetű gyermekeknél.



